**Сабақтың тақырыбы:** Рәміздерім

**Сабақтың мақсаты:** 1.Білім күнінің маңызы,Елтаңба,Ту,Әнұран туралы түсініктерін нығайту. Рәміздердің тарихтағы

маңызы жайлы  түсініктерін кеңейту;

2.Оқушының есте сақтау қабілетін,өз ойын дұрыс жеткізуге дағдыландыру;

3.Отансүйгіштікке,адамгершілікке,рәміздерін құрметтеуге,халқының тарихын білуге тәрбиелеу;

**Көрнекілігі:** Қ.Р.Рәміздері,буклеттер,авторлардың суреттері,шарлар,нақыл сөздер

**Барысы:**

**І.Ұйымдастыру кезеңі**

Мұғалім сөзі: Жер жерде білім күні тойланып,алғашқы қоңырау соғылып,сағына күткен оқу жылыда басталады.

«Бақыттың негізі-бостандықта,байлықтың көзі-еңбекте» деген халық мақалы өнегелі даналықты уағыздайды.Олай болса бүгінгі тәуелсіз егемен еліміздің бостандығын бағалап еңбекпен озық білімді серік етейік.

Егеменді еліміз жер бетіндегі басқа мемлекеттермен терезесі тең,өрккениетті ел ретінде танылып,1992 жылы 4 маусымда мемлекеттік рәміздер бекітілді.

Елбасымыз Н.Ә.Назарбаеваитың жарлығымен 4 маусым «Қ.Р.Мемлекеттік рәміздері күні» болып белгіленді.

Қ.Р.Конститутциясы 1995 жылы 30 тамызда референдумда қабылданды.9 бөлім,98 баптапн тұрады.

Мемлекеттік рәміздер белгілі бір елдің өзіндік өмір салтын,бүкіл болмыс ерекшелілігін айрықша арман,аңсарын білдіреді.

**ІІ.Негізгі бөлім**

Осы бір қасиетті белгілердің мәнін әрбір азамат терең түсініп,оны қастерлей білу керек.

Мақтансаң мақтан елім деп,

Тани біл елдік таңбаңды.

Елтаңба,туын,әнұран-

Тәуелсіздікке тән белгі-

Қасиетті осы рәміздер

Еліме рух мән берді.

Иесі оның мына біздер,-дей отырып ,тәрбие сағатымыздың бастайық.

Көк жүзінде көгілдір

Гүл жайнаған мөлдір нұр.

Қазақстан жалауы-

Азаттықтың алауы.

Желбірейді аспанда,

Отан орны асқарда.

Ой қозғау”

отан

Отан- адамның туып-өскен жері, атамекені. Адал адам Отанын сүйеді. Адал, ақ жүрекке Отан анасындай. Отанға деген махабатты бізде өлшеуге болмайды. “Біз Тәуелсіздікке аңсап, зарығып жеттік. Енді сол тәуелсіздіктің қасиетті белгілерін де ерекше қадірлеуіміз, қастерлеуіміз керек. Әрбір азамат Қазақстанның Туын, Елтаңбасын, Әнұранын тұмардай қасиет тұтуы қажет. Елдігіміздің сыналатын бір тұсы- осы”,- деген Елбасымыз Н.Ә.Назарбаевтың арнау сөзін Қазақ елінде тұратын және оны өз отаным деп білетін әрбір азамат жүрегінің терең түкпірінде сақтап, қашанда жадында ұстауы керек. Бұл баршамыздың туған ел алдындағы перзенттік борышымыз!

**Қызықты сұрақтар:**

1.Тәелсіздікті қай жылы алдық?

2.Қ.Р-ның тұңғыш президенті кім?

3.Қ.Р-ның Астанасын атаңыз?

4. Қазақстанда қанша ұлт өкілдері тұрады?

5. Отаның қалай аталады?

6. Қ.Р-ның рәміздерін ата?

7. Мемлекеттік туымыздың авторы кім?

8. Қазақстан Елтаңбасының авторы кім?

9. Әнұранымыздың авторы кім?

10. ХХХ-шы жазғы олимпиада қай мемлекетте болды? (Лондон)

11. Қазақстан спортшылары қандай жетістікке жетті? (7 алтын, 1 күміс, 5қола медаль.104 мемлекеттің ішінен 12 орынға тұрақтады.)

12.Олимпиада жеңімпаздарын ата.

Қандайда бір мемлекет болмасын оның алғашқы қадамы өз Туы, Елтаңбасы, Әнұраннан басталуы керек. Бұл олардың ел Тәуелсіздігі мен егемендігінің белгісі болып табылады. Әр мемлекеттің өз заңы, президенті, рәміздері болады.

**Сергіту сәті. «Отан,туған жер туралы өлеңдер,мақал-мәтелдер айту»**

**Топтық жарыс**

1топ

Елтаңбадағы бейнеленген белгілер қандай мағына береді?

2 топ

Туда бейнеленген белгілер қандай мағына береді?

3топ

Әнұран туралы не білеміз?

/ Әр тапсырма жауаптары толық болмаса толықтырып отыру./

**Тұғырлы туымыз**

Ол жер жүзінде әлемге нұрын шашқан Күн сәулесі астында қияға қанат қаққан қыран- тыныштық пен баянды өмірдің белгісі, ал ою-өрнек тудың қай елдікі екенін аңғартады.

Тудың авторы- Шәкен Оңдасынұлы Ниязбеков белгілі монументші- суретші. Біздің туымыз-көгілдір түсті, тік төртбұрышты мата. Ол бірлік пен аман-есендікті көрсетеді.

**Еңселі Елтаңба**

Мемлекеттік елтаңбаның авторлары танымал суретшілер Жандарбек Мәлібеков пен Шота Аман Уәлиханов.

Қ.Р-ның Елтаңбасы көгілдір түстің үстіне салынған шаңырақ бейнесінен тұрады. Одан жан-жаққа күн сәулесі тәрізді уықтар тарайды. Шаңырақ пен уықтар біздің Отанымызда тыныштықта жарасымды өмір сүріп жатқан көптеген халықтардың бірлігін көрсетеді. Қ.Р-ның Елтаңбаның бір бөлігі ертедегі қанатты тұлпар. Елтаңбаның жоғарғы жағындағы бес бұрыш- бақытты өмірге жол сілтейтін жарық жұлдыздың белгісі. Төменгі жағындағы “Қазақстан ” деген жазу республиканың атын көрсетеді. Масақ Отанымыздың байлығы іспеттес.

**Асқақтаған Әнұран**

Кез келген мемлекеттік рәміздердің ең маңыздысы-Әнұран.Әнұран мемлекеттің салтанатты әні. Оның сөздерінде халықтың мыңдаған жылғы тарихы, бүгінгі өмірі мен келешек арманы айтылған. Әнұранды түрегеліп, жүректің тұсына оң қолдарын қойып айтқан. Бұл өз мемлекетіңе деген құрметті көрсетеді.

**Мына сөздерден басқа сөздер жасаңыздар**:

Елтаңба Әнұран Байрақ

**ІІІ.Қорытынды**

“**Жүректен жүрекке ”** жылы сөз арнау. **Ойын : “Ізгі тілек” .**

1. Еліміз аман болсын!
2. Бейбітшілік,достық жасасын!
3. Аспанымыз ашық болсын!
4. Әрқашан көк байрағымыз көгімізде самғасын.

**Тапсырма:** **1.**Қазақстанның мемлекеттік рәміздері туралы өлеңдер жаттау.

**2.** «Менің елім-Қазақстан» тақырыбында сурет салу.